
Abstract: The relationship between Romanian universities, as training forums of 
national elites, and authorities is characterized by the influence manifested by state in areas 
such as: teacher recruitment, regulation of studies, educational processor research. Policies 
promoted by the interwar governments, have, also, an important role in the formation of the 
intellectual elite. In strengthening the nation and the national culture, Romanian universities 
were required to seek truth and to increase human knowledge, those being now put in the 
service of the nation. Another dimension of educational policies aimed creating the 
professionals and citizens, needed in interwar Romanian society. The study aims to examine 
these issues in the socio-economic and political context which characterizing Romania 
between 1919 and 1940. 

Încă de la crearea instituțiilor de învățământ superior,relaţiile dintre acestea şi 
autorităţi, fie ele religioase sau politice au generat întotdeauna subiecte complexe de dezbateri 
asupra independenței activităţii didactice şi ştiinţifice desfăşurate de profesori sau studenți. 
Secolul XIX și începutul celui de-al XX-lea se remarcă, mai ales, prin hotărârea cu care 
guvernele europene s-au străduit să impună instituțiilor de învățământ superior un sistem 
educațional unitar, în concordanță cu politica sau scopurile acestora. Procesul de laicizare a 
universității prezent în toate ţările continentului subordonează din ce în ce mai mult 
învățământul superior birocraţiei statului, problematica universitară fiind integrată politicilor 
naționale referitoare la educaţie. Crearea unui minister care să se ocupe de creșterea 
importanţei educaţiei publice la orice nivel a reprezentat un mijloc de asumarea acestui 


obiectiv, atât în politicile generale, cât şi în bugetele statelor naţionale!. 

Deschiderea accesului la educaţie și către categoriile sociale mai puţin favorizarea 
determinat creşterea tot mai pronunțată, în toată Europa de la sfârșitul secolului XIX și 
începutul secolului al XX-lea, a fenomenului de școlarizare la nivel universitar. Se formează 
astfel o masă de studenţi care își doreau să se realizeze în viață, știind că atuul principal în 
promovare și afirmare îl constituiau studiile, în special cele de rang înalt, validate prin 
dobândirea unei diplome universitare. Astfel, tot mai mulți tineri intră în rândul elitelor 
naţionale, jucând prin poziţia politică, economică sau culturală, un rol important în societate. 
Sarcina formării elitelor profesionale revenea universităților, direcțiile principale de acțiune 
fiind conservarea cunoștințelor şi ideilor, interpretarea acestora și cercetarea adevărului, 
pregătirea studenţilor pentru practicarea anumitor profesii”. Elitele profesionale, „oameni cu o 


competenţă deosebită și cu spirit de creativitate în profesiile lor” 4 


, ajungeau adesea să fie 
asimilate intelectualilor, mai precis liderilor de opinie, purtătorilor de mesaj, personalităților 
angajate sau chiar militante, universităților fiind astfel formatoare de valori morale și 
conştiinţă națională. 

În acest context subordonarea învățământului superior a îngrădit autonomia 
universitară tradițională, multe din instrumentele și mijloacele de formare a elitelor fiind 
preluate de stat. Gestionarea centralizată a sistemului educațional de nivel superior se 
realizează prin legi, decrete, ordine și circulare, adesea în contradicție cu Carta și tradițiile 
universitare. În mai puțin de un secol și jumătate majoritatea instituțiilor de învățământ 
superior europene și-au pierdut independența financiară, ceea ce a însemnat introducerea de 
restricții în ceea ce privește numărul și remunerarea profesorilor, reducerea investiţiilor în 
infrastructură sau căutarea unor surse alternative, chiar și desființarea unor şcoli superioare. O 
altă formă de intervenţie a statului s-a manifestat în stabilirea curriculei universitare, fiind 
elaborate reglementări în special pentru pregătirea studenţilor de la facultăţile de medicină și 


drept. Nici domeniul titularizării cadrelor didactice nu a fost ocolit, în ciuda autonomiei 

universităţii de organizare a concursului de ocupare a catedrelor vacante, condiţiile de 
promovare, conţinutul dosarului şi titularizarea pe post se aflau tot în grija autorităţii publice”. 

Peste aceste elemente s-a suprapus creșterea în amploare a polemicii referitoare la 
rolul intelectualului în viţa socială şi la capacitatea acestuia de a influența mediul politic. 
Perceput ca un produs al mediului academic, scepticismul european asupra pretinsei autorități 
a intelectualului în societate s-a răsfrânt și asupra universităților. Discuţiile din perioada 
interbelică referitoare la rolul învăţământului superior în societate fiind axate pe două direcții 
opuse: păstrarea caracterul civic al universităţi, care presupunea cultivarea valorilor 


6; necesitatea renunțării la caracterul clasic, 


democratice sau a „viziunilor etatist — totalitare” 
generator de cunoaştere și trecerea la o orientare aplicată și pragmatică, după modelul 
american”. 

Au existat și alte elemente care au influenţat direct relația universităților cu statul. Ne 
referim la factori economici sau sociali, variabili în contextul nou și în mare măsură instabil 
instaurat în Europa după primul război mondial“. Realizarea dezideratelor naționale şi crearea 


noilor state independente a însemnat şi demararea eforturilor pentru obținerea independenţei 


economice,determinarea noilor state independente de a naţionaliza nu numai patrimoniul 


politic şi cultural, dar și bunăstarea economică fiind adesea motivul care a stat la baza 
reformelor agrare și industrializării rapide. Înlocuirea bunurilor importate cu produsele locale, 
emergenta industriilor producătoare de bunuri de consum nu au fost suficiente, insuficiența 
resurselor naturale contribuind la creşterea dependenţei de importul de energie şi materii 
prime’. Ritmul de creştere economică mic a fost determinat şi de caracterul preponderent 
agrar al economiilor țărilor de Europa Centrală și de Est, la care s-au adăugat și consecințele 
războiului recent încheiat. Amalgamul de politici etnice și sociale a fost facilitat de faptul că 
diferenţele şi identitățile, etnice, religioase și de clasă, adesea au coincis sau cel puţin s-au 
suprapus. Aceste tensiuni au fost adesea exploatate astfel încât să se mascheze slăbiciunile 
sociale şi economice, țările din Central — Est europene fiind mai puţin productive, populația 


mai puţin şcolarizată şi mai puțin sănătoasă faţă de occident "°, 

România şi-a cristalizat statutul de stat na ional, curentele de dezvoltare politică, 
economică şi socială, perceptibile deja cu un secol sau chiar mult mai înainte, maturizându-se. 
Efortul de refacere și dezvoltare economică, de elaborare a legislației general — democratice, a 
legislaţiei speciale de unificare, politica aplicată în toate domeniile și, evident, rezultatele 
înregistrate în aceste domenii, în continuitatea și accelerarea procesului de modernizare a 
societăţii româneşti”! vor determina mutații în baza economică și structura socială. Acestea și- 
au găsit expresie pe plan politic în activitatea partidelor, Parlamentului Și guvernelor, care, la 
rândul lor, au influenţat evoluţia economiei şi viaţa socială!?. În perioada interbelică, viața 
politică a fost dominată de un singur partid — liberalii. Aceştia au deținut puterea pe perioade 
lungi, fiind ghidaţi de ideea de progres, obţinut nu prin violenţă şi salturi bruște, ci printr-o 
activitate treptată, organizată, bazându-se pe proprietatea privată, armonia socială, democraţie 
şi conştiinţă națională. De altfel, cheltuielile educației în perioada amintită au oscilat între 12 
și 18% din bugetul României”. 

În concordanță cu aceste idei și parte a procesului de modernizare, reformarea 
sistemului academic nu începe brusc în primii ani ai secolului al XX-lea, ci este un proces 
care continuă eforturile începute de Spiru Haret. Legea din anul 1864 a fixat cadrul 
instituțional de dezvoltare a învăţământului primar, secundar și un iversitar, dar obiectivele 
învăţământului public nu se mai limitau doar la o școlarizare primară de câţiva ani, ci au fost 
racordate la necesităţile impuse de dezvoltarea economică și modernizarea prin care trecea 
România!*. După 1918, în învățământul superior s-au dublat numărul de centre universitare, 
celor două instituţii, înființate în secolul al XIX-lea la București și lași, alăturându -li-se Clujul 
și Cernăuţiul. Deasemenea, au rămas funcţionale vechile Academii, cum este cea de Drept de 
la Oradea. Reforma începută de Spiru Haret este continuată în perioada următoare, mai ales 
prin contribuţia celor care au răspuns de educaţia şi cultura românească. Între cei care au 
condus învățământul românesc s-au aflat personalități de înalt prestigiu, precum: Ion Borcea, 
Petre P. Negulescu, Nicolae Costăchescu, Nicolae Iorga, Dimitrie Gusti, Petre Andrei, Ion 


Petrovici, Dumitru Caracostea, Traian Brăileanu, Radu Rosetti. Alături de aceștia, o 

contribuţie importantă a avut-o dr. Constantin Angelescu, liberalul care a condus Ministerul 
Instrucțiunii Publice mai bine de un deceniu". 

P.P. Negulescu, ministrul Instrucțiunii în perioada martie 1920 — decembrie 1921, 
identifica problemele învăţământul superior românesc astfel: „școala dă de drept celor care 
trec printr - însa, ceea ce s-a luat obiceiul de a se numi știință și carte, dar nu le dă putinţa să 
stăpânească viaţa, adaptându-se ușor și deplin cu realitățile ei. Le dă adică o sumă de 
cunoştinţe luare de-a gata din spusele altora, dar nu le dă putinţa să priceapă ei înșiși lucrurile 
lumii și să le mânuiască cu siguranță și succes” 16, Rezultatul se concretiza într-o masă de 
tineri titra i, care cereau de la societate,,mai mult decât erau în stare să răspundă nevoilor 
ei”. Acesta era motivul pentru care ministrul considera necesară o reformă a universităţilor 
pornind de la ideea că şcoala este „un factor ce contribuie la reunificarea sufletească a 
poporului, la dezvoltarea tuturor puterilor creatoare ale genera iilor tinere”, ceea ce pentru 
învă ământul superior presupune „să facă din studen i puteri productive”, „specialişti capabili 
să privească lucrurile nu numai izolat ci şi în legăturile dintre ele”. Luptând contra 
specializării înguste, care duce la un fel de „antagonism profesional”, ministrul propunea 
cursuri de cultură generală organizate în toate facultă ile, după modelul universită ii germane 
prin reintroducerea anului pregătitor, existent în perioada 1897 -1909 la facultăţile de litere și 
filozofie '®. 

Reforma a rămas la stadiul de proiect, în ianuarie 1922 la conducerea ministerului 
fiind numit Constantin Angelescu, pentru cel de-al doilea mandat”. Preocupat de organizarea 
învățământului, acesta pleacă de la constatarea că școala românească are „un caracter 


nenaţional și neegal, din cauza împrejurărilor de până acum””? 


şi leagă proiectul său de 
reformă de clarificarea raporturilor dintre școală și stat, dintre educație și politică, pe fondul 
afirmării şi consolidării depline a idealului național. Noul ministru considera că „școala și 
educaąțiunea legată de ea sporesc puterea statului modern național”, propunând o reformă 
proiectată pe baza unor principii care vizează reorganizarea întregului sistem educațional 


conceput ca un sistem unitar. Alături de naţionalizarea și unificarea învățământului în întreaga 


România Mare, Angelescu propunea descentralizarea modului de aplicare a programelor de 

studiu, dar și conducerea învățământului „după o direcțiune unică a ministerului pentru 


plămădirea prin cultură a unităţii naţionale”?! 


„ Deasemenea, se prevedea o adaptare a 
sistemului educațional la cerințele societății, ceea ce angaja înființarea de facultăți şi şcoli 
superioare speciale sau tehnice pentru a acoperi „nevoia de a arunca în viaţă, în economie, 


specialiști de toate gradele pentru a nu stânjeni avântul economic existent”? 


. Pe de altă parte, 
în Constituţia din 1923, în sfera de gratuități oferite tinerilor nu intra și învăţământul 
superior”, ceea ce limitează, accesul în universităţi a copiilor proveniţi din familii mai sărace. 

Politicianul liberal Constantin Angelescu reușește în 1924 să obțină aprobarea 
Parlamentului pentru Legea pentru învățământul primar al statului și primar — normal, iar în 
1925 cea pentru Legea asupra învățământului particular, pentru ca în 1928, într-un nou 
mandat la conducerea Ministerului Instrucțiunii Publice să fie promulgată Legea 
învățământului secundar. Reforma învăţământului superior, așteptată de mediul academic,nu 
fost nici de această dată concretizată într-un proiect de lege.Numărul de studenți a crescut 
rapid, pe de o parte ca urmare a creşterii cererii de specialiști, iar pe de altă parte datorită 
măririi gradului de conștientizare a importanţei ştiinţei, culturii și liberului acces la educație. 
În 1926 România ocupa locul patru în Europa, după Austria, Elveţia și Franţa, în ceea ce 
privește numărul de studenţi. Tot după același criteriu, Universitatea din București era a 
cincea mare instituţie de învățământ superior din lume, după Columbia Uni versity, New York 
University, University of London și Universitatea din Paris”. 

În acest context,se constată o scădere a calității învă ământului universitar, invocându- 
se adesea drept cauze a multor neajunsuri, dezvoltarea vieții universitare de după război, 
nevoia de cadre didactice pentru instituțiile de învățământ superior din țară, existența în 
sistemul universitar a profesorilor selectați după criterii politice, absenteiști și fără interes 
pentru catedră”. În ceea ce priveşte structura sistemului universitar, ideile care circulau în 
cercurile guvernamentale şi ştiinţifice, în această perioadă, sunt sintetizate de G.G. 
Antonescu, în lucrarea Educa ie şi cultură apărută în 1928. Pornind de la cele două elemente 
componente ale procesului de instruire, cultura generală, respectiv cea profesională, autorul 
studiului identifică universitatea ca etapă finală în însuşirea culturii generale, iar academiile 
(Comercială, de Agricultură, Politehnica etc.) sunt men ionate ca etape finale în formarea 


profesională, între cele două ramuri ale culturii existând legături strânse. Fiecare ciclu de 

învă ământ pregătește trecerea la cel superior, tranziția fiind făcută astfel încât „să fie 
înlăturată prăpastia ce există între cele două şcoli, iar studen ii primului an al facultă ilor să nu 
mai fie dezorienta i şi adesea descuraja i, din cauza unei schimbări de metodă, de program şi 
disciplină”. Soluia propusă vizează instituirea unui an pregătitor care să urmărească 
pregătirea spirituală a studentului printr-o „cultură formativă” și urmărește adaptarea acestuia 
la atmosfera intelectuală şi morală a universită ii”. 

Aceste idei sunt împărtăşite şi de sociologul Dimitrie Gusti,care pleda pentru o 
reformă „organizată pe un plan de ansamblu, și nu cum se obișnuiește nu numai pe la noi, dar 
şi în alte părți, tratându-se problema învățământului în chip fragmentar, luat bucată cu bucată 
şi punându-se apoi la un loc, făcând bunăoară reforma învățământului profesional, a celui 
secundar etc., fără să se țină seama că acestea toate formează un tot organic și acest total 
trebuie să-l avem în vedere atunci când vorbim despre o politică școlară” 

Instalarea, în 1931, a unui aşa numit guvern de uniune națională, alcătuit din Partidul 
Liberal și un număr de partide mai mici, avându-l drept prim-ministru pe Nicolae Iorga, 
liderul unei puțin importante grupări de aderenți personali, numită Partidul Naţional — 
Democrat” a condus la o accelerare a procesului de elaborare a legislației pentru învățământul 
superior. Fost rector al Universității din Bucureşti”, cunoscător al realităților vieții tineretului 
studios, a incapacității universităţilor de a întreţine căminele studenţeşti şi a numărului mic de 
burse de care beneficiau studenţii“, la care se adaugă problemele economice din ce în ce mai 
mari provocate de criza economică, profesorul Nicolae Iorga, în calitate și de Ministru al 
Instrucțiunii Publice, a organizat în perioada 1931-1932 numeroase întâlniri pentru analiza 
proiectului de Lege a autonomiei universitare. Scopul său era de a da învăţământului superior 
„O organizare adaptabilă şi capabilă de un continuu progres” care trebuie ferită de imixtiunea 


sad .31 : g TES ; J R Ds : 
politicului” . Din această perspectivă, proiectul său prevedea în mod explicit autonomia 


universitară, marcând astfel o oarecare ieșire de sub influența autorităţii publice a mediului 

academic. Autonomia organizării studiilor și cea a sistemului de recrutare a personalului 
didactic pe criterii de competenţă și nu prin intervenţia factorilor politici sunt două dintre 
principiile promovate de profesorul Nicolae Iorga în acest sens. Cu toate acestea, este 
subliniat și rolul centralizării, care exprimă ideea de unitate, realizabilă prin „organizarea 
uniformă a facultăților”, crearea unui organism inter-universitar care să asigure unitatea de 


acţiune a celor 4 universități din tară?” 


.Un alt principiu introdus la nivelul sistemului de 
învă ământ superior de către legea propusă de Nicolae Iorga şi promulgată de Regele Carol al 
II-lea în 17 iulie 1931, este acela al guvernării instituţiilor de învăţământ superior prin statute, 
elaborate de fiecare universitate și printr-un buget global pe care institu ia de învă ământ 
superior urma să-l administreze singură. 

Aplicarea Legii autonomiei universitare a ridicat numeroase probleme autorităților 
române. Dacă pentru unii decani, autonomia se referea la „universitate ca un întreg unitar”, 
pentru alții, cum este cazul Facultăţii de Drept din Cluj, aplicarea legii a însemnat o 
autonomie proprie a acestei unităţi, ajungându-se până la refuzul aplicării prevederilor 
legale”. Se punea, astfel, problema raporturilor dintre facultăți şi autorităţile universitare, o 
interpretare eronată a legii putând duce chiar la disoluția acestora din urmă. Mai mult, criza 
economică aflată la apogeu a determinat autorităţile de la Bucureşti trimită o adresă în 
teritoriu prin care se solicită încadrarea în bugetul aprobat pentru fiecare instituţie în parte, 
orice cheltuială salarială suplimentară fiind aprobată numai în baza unor motive obiective 
foarte bine argumentate“”, iar sfârșitul anului 1931 aduce cu sine suspendarea oricăror 
consumuri materiale din partea instituţiilor de învățământ superior din ţară %5. 

În aceeași perioadă,cercetătorii Institutului Pedagogic Român condus de G.G. 
Antonescu elaborează studiul cu titlul Organizarea învă ământului, aducând în atenţia opiniei 
publice naţionale o „serie de date statistice îngrijorătoare”*€. Studiul evidenţiază numărul mic 


de studen i înscrişi în învăţământul superior românesc în anul universitar 1928 - 1929 (31.154 


“Ibidem, p. 263 

“Vasile Puşcaş, op.cit., p. 355-356 

%4 A.N. — S.J.Cj., fond cit., dos.96, f. 40 

3 Arhivele Naţionale — Serviciul Județean Bihor, fond Academia de Drept Oradea (1918 — 1934) , dos. 
594/193 1-1932, f. 322-323 

5*Coordonatorii lucrării, prof. G.G. Antonescu şi Iosif I. Gabrea, subliniază, în Introducere, că studiul analizează 
sistemul de învă ământ românesc în compara ie cu organizarea învă ământului în principalele ări din lume şi că 
este o lucrare pur informală şi nu de doctrină. Astfel, în partea referitoare la învă ământul superior, sunt utilizate 
date statistice referitoare la învă ământul din România Întregită din perioada 1921/22 — 1928/29 şi publicate în 
1931 de Biroul Interna ional de Educaie de la Geneva, într-un material intitulat L'organisation de 
L'instructionpublique dans 53 de pays, date oferite de Ministerele de Instruc ie din România, Albania, Anglia, 
Austria, Belgia, Bulgaria, Cehoslovacia, Danemarca, Elve ia, Finlanda, Fran a, Germania, Grecia, Irlanda, Italia, 
Jugoslavia, Japonia, Norvegia, Olanda, Polonia, Portugalia, Rusia Sovietică, Sco ia, Spania, Statele Unite, 
Suedia, Turcia, Ungaria. 


studen i fa ă de 2.283.211 tineri care au absolvit o şcoală secundară de stat, particulară sau 
confesională), precum şi numărul mic al celor care ob in anual licen a şi doctoratul (8,2% din 
studen ii înscrişi ajung să sus ină licen a şi doctoratul, existând 1 licen iat la 7020 locuitori). 
Printre cauzele identificate de autori „asupra cărora trebuie intervenit”, se numără 
„insuficienta organizare a posibilită ilor de studiu, birurile grele pe studen i şi mari greută i în 
a trăi la oraş, mai cu seamă pentru studenii de la ară”. Un alt neajuns al sistemului 
universitar din România, reieșit din prelucrarea datelor, este „repartizarea tineretului în 
învă ământului superior cu totul necorespunzătoare structurii vie ii sociale şi nevoilor de 


»37 Într-adevăr, la nivel naţional se constata că nu exista o preocupare pentru o 


viitor 
judicioasă orientare a tineretului spre şcolile superioare cu caracter practic, în învă ământul 
superior fiind o mare afluen ă de studen i către facultă ile de drept, litere şi filozofie“, 
universitatea riscând să devină, în acest fel, „o fabrică de diplome pentru avoca i fără procese, 
pentru medici fără pacien i, pentru teologi fără parohii”? 

Problema proletariatului intelectual este adusă în dezbatere și de Romulus Cândea, 
rectorul Universităţii din Cernăuţi, care îi calculează ponderea raportând numărul de studenți 
înscriși în universități la cel al elevilor din învățământul secundar. Pe baza unor statistici 
elaborate la nivelul anului 1931, profesorul constată că în România există un raport între 
studenţi şi elevi de 1/3, prea mare pentru realităţile naționale, idealul studentului român fiind 
acela de a ocupa o funcţie la stat“. 

Plecând de la aceste date, proaspătul ministru al Instrucțiunii, Cultelor și Artei, 
Dimitrie Gusti, propune în vara anului 1932, o nouă consultare națională, pe baza unei noi 
doctrine sociale şi culturale în care obiectivele specifice universită ii sunt definite în 
următorii termeni: să valorifice integral selec ia realizată la nivelul liceului; „să devină o 
institu ie împodobită de talente” valabile ca specialişti de elită; să ofere, în acelaşi timp, „o 
cultură politică, socială şi economică necesară timpului”. Structura sistemului de 
învă ământ propus, urmăreşte o mai bună articulare a nivelurilor şi treptelor şcolare, 
corespunzător vârstelor psihologice şi condi iilor sociale existente. Astfel, pe tinerii între 19 


— 23 de ani ar trebui găsiţi în universită i, academii (artistice, de arhitectură), şcoli normale 


superioare, facultă i de teologie şi academii tehnice. Opinia sa este susținută și de alte 


* G.G. Antonescu, Iosif I. Gabrea, Organizarea învă ământului, Bucureşti, Editura Institutului Pedagogic 
Român, 1933, p. 43-44 

38 Constantin C. Giurescu (coord.), Istoria românilor din cele mai vechi timpuri până la moartea Regelui 
Ferdinand, Editura Humanitas, Bucureşti, 2000, p. 264 

* Gabriela C. Cristea, op.cit, p. 267 - 268 

Dragoş Sdrobiș, op.cit., p. 265 

“Ibidem, p. 268 - 269 


personalități din domeniul sociologiei și pedagogiei, Petre Andrei - subsecretar de stat și I.C. 
Petrescu - secretar de stat, toți susținând că „nici o ramură a învăţământului nu -şi mai 
LI > 3 9 

”, Soluția oferită consta în revizuirea metodei de 


îndeplineşte funcția specială socială 
legiferare, care trebuia să plece de la prelucrarea și interpretarea statistică a datelor și faptelor 
culese în urma organizării unor recensăminte. Acestea vizau frecvenţa unor evenimente 
şcolare, construcțiile de şcoli, situaţia personalului didactic, absenteismul, analfabetismul. 
Datele vor sta la baza elaborării unei politici a educaţiei valabile pe termen lung și mediu, 
aplicabilitatea metodei fiind determinară de condițiile pedagogice şi sociale existente în 
fiecare zonă sau regiune a ţării și la fiecare grad al învățământului %. 

În ceea ce priveşte situa ia materială a profesorilor, Constantin Kiri escu, în lucrarea 
Organizarea învățământului superior din România apărută la Paris, caracterizează veniturile 
dascălilor ca fiind „departe de exigen ele lor de studiu şi de pozi ia lor socială. Prin raportare 
la standardul de via ă, salariile sunt insuficiente; astfel că se caută o compensa ie în produsul 
drepturilor de examen, alte taxe universitare fiind afectate fondurilor pentru dotare şi 
între inere materială a universită ilor”. Sistemul este catalogat de autor ca „nesatisfăcător, el 
favorizând profesorii de la facultă i cu studen i numeroşi (cele de drept în special), în timp ce 
pentru marea majoritate a celorlal i fondurile astfel ob inute sunt total insuficiente”*.O altă 


problemă sesizată de autor se referă la numărul tot mai mare de noi catedre și posturi 
545 


T: 


înființate pentru a asigura un anumit statut „acoliților potentaților mediului universitar 
ceea ce duce, pe de o parte la o suprasolicitare a studentului, nevoit să participe la numeroase 
cursuri şi seminarii inutile, iar pe de altă parte la încărcarea bugetului universităților cu plata 
unui număr mai mare de cadre didactice. Continuându-și ideile, consilierul ministrului 
Instrucțiunii Publice sesizează și disproporţia dintre funcţiile sociale pe care trebuie să le 
îndeplinească învățământului superior. Kirițescu afirmă că „este o eroare curentă a atribui 
creației științifice preponderență asupra formării cadrelor specializare”, universitatea fiind 
„chemată a produce în prima linie cercetători, şi numai în a doua linie, ca ceva accesoriu, 
oameni pentru cariere. Necesităţile reale ale vieţii cer tocmai dimpotrivă” *. În acest sens, 


„organizarea universităţilor, spre a corespunde adevăratei lor funcțiuni sociale, nu poate fi 


“Dimitrie Gusti, Un an de activitate la Ministerullnstruc iei, Cultelorşi Artelor, 1932 — 1933, Editura Bucovina, 
1934, p. IX 

“Corina Petrică, Aspecte privind activitatea Ministerului Instrucțiunii Publice sub conducerea dr. Constantin 
Angelescu, Editura Sfântul Ierarh Nicolae, p. 28 

“ Loan Scurtu, Theodora Stănescu — Stanciu, Georgiana Margareta Scurtu, România între anii 1918 — 1940. 
Documente şi materiale, Editura Universită ii din Bucureşti, Bucureşti, 2001, p. 167-168 

4 Dragoș Sdrobiș, op.cit., p. 265 

“*Constantin Kiri escu, Autonomia învă ământului (o contribu ie la reforma universită ilor), 

Bucureşti, Edit. CarteaRomânească, 1932, p. 44. 


încredințată exclusiv ei înșiși, fără primejdia de a se izola în câmpul preocupărilor pur 
ştiinţifice, ci trebuie să fie rezultatul unei colaborări permanente cu statul, ale cărui interese e 

ținută să le recunoască și să le satisfacă’. Se militează de fapt pentru o reducere a gradului 


de autonomie universitară, considerând că „autonomia nețărmurită și necontrolată este însă 
legată și de o primejdie morală pentru universitatea însăși” iii 

În acest context, în 16 martie 1932 încep, în comisia de resort din cadrul Camerei 
Deputaţilor, discuţiile pe marginea proiectului de Lege pentru organizarea învă ământului 
universitar. Urmărind să transpună în planul deciziilor de politică școlară concepția lui 
Dimitrie Gusti referitoare la rolul fundamental al învăţământului în raport cu o realitate 
complexă, legeaprevedea soluţii de promovare a unei elite a statului, „după modelul bunului 
gospodar”*.Durata cursurilor universitare este stabilită ca fiind de cel pu in 4 ani, pentru 
ob inerea diplomei de licen iat sau inginer universitar, cu unul sau doi ani în plus (în func ie 
de regulamentul fiecărei facultă i) pentru diploma de doctor sau doctor-inginer. Înscrierea la 
diferitele universită i se face pe baza diplomei de bacalaureat. Pentru prima oară, sunt 
introduse criterii de selec ie a candida ilor, atunci când numărul cererilor de înscriere îl 
depăşeşte pe cel al locurilor disponibile fixat de Consiliul facultă ii la începutul fiecărui an 
şcolar. De asemenea, legea impunea o comportare morală celor care candidau pentru posturi 
didactice în universităţile româneşti, elimina monopolul suplinirilor de catedre şi 
obligativitatea domiciliului acolo unde profesorul are catedră, pentru „a se aduce un 
fundament puternic naţional și a se asigura propășirea Universităţii”5. Fiecare instituţie de 
învățământ superior din ţară este obligată să constituie un fond universitar 51, aceeași lege 
impunând crearea unui Consiliul Consultativ la nivelul fiecărei facultăţi, care să asiste 
Decanatul în gestionarea problemelor financiare. 

A doua jumătate a perioadei interbelice aduce cu sine noi curente de gândire 


pedagogică, care au făcut tranziția de la concepția iluministă legată de instrucțiune la cea 


filozofico-culturală a educaţiei. În Franţa şcolile erau chemate să facă din fiecare școlar un om 


“ Ibidem, p. 45 

“Ibidem, p. 47 

“Gabriela C. Cristea, op.cit., p. 262 - 263 

“Legea pentru organizarea învă ământului universitar, publicată în Monitorul Oficial, partea I, din 22 aprilie 
1932 şi Livia Ghiurcuţa, Luminiţa Zamfira Vînturache, Rodica-Mihaela Turcaș, Rodica Angela Sabău, Raze de 
lumină în cultura orădeană interbelică, Editura Primus, Oradea, 2010, p. 68, 181. 

“Legea prevedea, pentru constituirea acestui fond, următoarele tipuri de venituri: taxele de înscriere; 40% din 
taxele de examene; 10% din taxele încasate pentru echivalarea diplomelor; 10% din sumele stabilite pentru plata 
diferitelor comisii de concurs; donaţii; sumele încasate pe timbrele universitare; reţinerile din salariul 
profesorilor pentru absenţele nemotivate; taxa de 20% ce se aplică suplinitorilor; cota parte prevăzută pentru 
Casa Şcoalelor etc. Vezi Ioan Scurtu, Theodora Stănescu — Stanciu, Georgiana Margareta Scurtu, op.cit., p. 86 şi 
Vasile Pușcaș, op.cit., p. 320. 


care ştia să-și exprime în mod clar ideile și sentimentele, un spirit capabil să raţioneze și un 
cetățean care să aibă conştiinţa că aparține unei mari naţiuni. Germania avea deja un Minister 
al Educaţiei, care se axa mai mult pe dezvoltarea laturii ştiinţifice a actului didactic, pe o 
adâncire a individului în viaţa spirituală și pe formarea acestuia din punct de vedere politic i 
Pentru România, schimbarea denumirii ministerului s-a făcut pe fondul creşterii intervenției 
statului în toate aspectele socio-economice. Decretul-lege din 1936 îmbina noile idei 
pedagogice, care circulau în Europa, cu caracterul naţional al învățământului românesc. Cu 
toate acestea, în actul de înființare a Ministerului Educației naționale nu s-au definit 
conceptele de „educație” şi „educaţie naţională”, fiind în continuare utilizaţi termeni ca 
„învăţământ” sau „instrucțiune”. Sistemul de administrare era tot de tip centralizat, condus de 
o persoană desemnată politic. În acest cadru, educaţia beneficia de un plan unitar realizat de 
administraţia centrală până la cele mai mici detalii. În teritoriu, erau transmise ordine 
conducătorilor structurilor din subordine, aceștia având posibilitatea de a face raportări sau 
propuneri, care ulterior erau aprobate sau nu de ministru. Direcţia a I-a din cadrul 
Ministerului, cu atribuţii asupra învățământului superior, administra şi îndruma viața 
academică, având competența de a controla universitățile şi corpul didactic. Intenţia 
legiuitorului român de a realiza un centralism politic și de a conferi ministrului toată puterea 
în luarea deciziilor, a redus Consiliile consultative la nivelul unor „adunări fără putere de a 
decide în mod direct” viața academică”, 

Ion Petrovici, ministru al Educaţiei Naţionale în perioada ianuarie-februarie 1938, 
pune în aplicare ideile inovative europene, influențat, poate și de formaţia sa filozofică. 
Viziunea sa despre educaţie atribuie universității obiectivul fundamental de „creaţie ştiinţifică 
a profesorilor și însușirea metodei și a spiritului ştiinţific de către studenți”, Ion Petrovici 
vorbind despre „menirile culturale (educaţie, creaţie, propagare)” la care se adaugă și 
„menirile moralo- sociale: dezvoltarea sentimentului patriotic și a înfrățirii între popoare”. 
Continuând ideile sale din prima perioadă de ministeriat (1926 — 1927), Petrovici promovează 
o politică educaţională bazată pe stabilitatea valorică a metodelor didactice, pe o formare 
riguroasă a aptitudinilor şi orientarea lor în direcţia profesionalizării. Într-o lume aflată în 
pragul unui nou conflict mondial, soluţia avansată de ministrul — filozof se axează pe 
formarea caracterelor prin consolidarea culturii intelectuale, văzută drept mijloc de „înălţare şi 


purificare sufletească”. 


* Corina Petrică, Dr. C. Angelescu..., p. 37 
“Ibidem, p. 38-42 
54 Gabriela C. Cristea, op.cit., p. 275 - 276 


Ultimul titular al Ministerului Educaţiei din perioada pe care ne-am propus să o 
analizăm este Petre Andrei, care a deţinut acest portofoliu din decembrie 1938 până în iulie 
1940. Viziunea sa angajată la nivel de politică face referire la rolul școlii în realizarea 
democraţiei în societatea modernă, astfel că reforma școlii trebuie să fie de fapt o reformă a 
culturii și a mentalități omului. Cultura totală susținută de filozoful Petre Andrei cuprinde 
„totalitatea produselor activităţii omeneşti, în scopul traiului și perfecţiunii”*5. În problematica 
mai largă a organizării politice a culturii, conducerea învățământului românesc se 
concentrează pe trei direcţii de acţiune: educaţie, creaţie şi propagarea culturii. În acest 
trinom, universitatea trebuie să urmărească „un scop mai complex și mai multilateral. De 
aceea pe lângă cercetarea științifică şi crearea ştiinţei, care formează esenţa ei și îi justifică 
dreptul la existenţă, universitatea trebuie să-și propună încă două ţinte: formarea personalităţii 


*5. Rolul strategic, ştiinţific şi social 


spirituale a studentului și pregătirea pentru o profesiune 
aşează universitățile în centrul eforturilor pentru definirea idealului culturii naționale, 
funcţionând în același timp pe principii de autonomie şi regionalism în locul birocratismului 
central“. Libertatea universitară, are însă sensuri bine definite pentru profesor şi student, ,, 
căci pentru cel dintâi ea înseamnă dreptul de a propune ştiinţa fără a i se impune de nimeni o 
anumită concepție sau fără a fi împiedicat de a expune rezultatele cercetărilor sale, pentru 
student libertatea academică esre posibilitatea de a-și conduce studiile cum crede dânsul mai 
bine şi de a alege ştiinţele pe care le preferă” 5. Mai mult, universitatea trebuie să formeze Și 
„personalitatea spirituală a studentului”, adică să-l înveţe să „urmărească sinteze mai vaste în 
cugetarea lui, să vadă dincolo de impresia momentului, să înţeleagă sensul totului și să 
înglobeze acest tot la locul cuvenit”. 

Viziunea sa despre rolul universităţii se loveşte de realitățile unei societăți românești 
aflate în pragul războiului, în care profesorii se confruntă cu lipsuri, ceea ce determină „o 
atmosferă apăsătoare, o înfrigurare şi o frământare politică” continuă, iar „tinerii intelectuali 
se manifestau activ, viu şi chiar violent în viaţa socială și politică, la îndrăzneala de concepție 
adăugând şi forța agresivă şi tendința de a silui convingerea altora”. Ideile reformatoare 
susținute de Petre Andrei se regăsesc în Decretul-lege pentru învăţământul secundar din 3 
noiembrie 1939, care urmărește adaptarea liceului la condiţiile sociale existente, 


democratizarea școlii și lărgirea ariei de selecţie a viitoarelor elite necesare pentru progresul 


“Ştefan Alexandru Băișanu, „Idealul —valoarea trăirii” în Revista Română de Studii Culturale, nr.1/2001, 
Suceava, p. 37 

“Petre Andrei, Sociologie generală, Editura Polirom, Iaşi, 1997, p. 11 

“Gabriela C. Cristea, op.cit., p. 272 

“Petre Andrei, op.cit., p. 15 

“Ibidem, p. 16 


României“ În ceea ce priveşte învățământul universitar, aplicareaLegii pentru modificarea și 
completarea legilor privitoare la învățământul superior şi special în vederea raţionalizării! 
publicată în 1938, conduce la restrângerea numărului de catedre, conferințe şi asistențe 
existente, introducând termeni ca: catedră de specialitate, conferenţiar de aceeași specialitate, 
specialităţi înrudite sau pregătirea de specialitate?. O modificare a acestei legi este propusă în 


1940, însă schimbările politice au amânat acest proiect. 


Încercarea de a analiza natura relației dintre universităţile românești, ca foruri de 
formare a elitelor naţionale, și autorități trebuie,în primul rând, să includă un studiu 
alrestricţiilor menite să instaureze o dependenţă crescută a mediului academic de autorități. La 
sfârşitul secolului al XIX — lea, cele patru domenii în care statul își manifesta influenţa prin 
politicile promovate de guvernele sale sunt: recrutarea profesorilor, reglementarea studiilor, 
procesul educaţional și cercetarea, toate patru având un rol important în formarea elitelor 
intelectuale. În prima jumătate a secolului al XX-lea, universitatea românească va deveni una 
dintre principalele institu ii chemate să făurească, să apere şi să consolideze na iunea. Ea 
trebuia să pună în eviden ă, cu putere, caracterul specific al culturii na ionale, genera iile 
succesive de studen i şi profesori căutând în continuare adevărul, dedicându-se slujirii artelor 
şi ştiin elor, sporind astfel cunoaşterea umană. Diferen a consta în faptul că rezultatele muncii 
lor erau depuse acum, în primul rând, în serviciul na iunii din care făceau parte“. 

În ciuda frecvenţei cu care se schimbau guvernele în România interbelică, educația 
superioară a beneficiat de noul context istoric apărut după primul război mondial, 
universitatea urmărind de acum înainte cu prioritate consolidarea idealului naţional, prin 
valorificarea tuturor elementelor specifice fiecărui zone istorice și integrarea lor deplină în 
structura de organizare şi funcționare a sistemului de învățământ românesc. Până la adoptarea 
legislaţiei specifice, mediul academic românesc era coordonat prin ordine de ministru sau 
regulamente rămase în vigoare din secolul al XIX-lea. Politicile pentru educaţia superioară 
formulate de miniştrii de resort nu reuşesc decât parţial să rezolve recrutarea profesorilor sau 
reglementarea studiilor, astfel încât, la începutul anilor 30 specialiștii constată o anumită 


degradare procesului educaţional şi a cercetării. 


“Gabriela C. Cristea, op.cit., p. 273 

6l Aprobată prin Decretul 3799 din noiembrie 1938, publicat în M.O., partea I, nr. 257 din 4 noiembrie 1938, p. 
5199. 

€ Vezi Antologia legilor învă ământului din România, Editura Institutului de Ştiin e ale Educa iei, Bucureşti, 
2006 

sSorinMitu, Transilvaniamea. Istorii, mentalită i, identită i, EdituraPolirom, Iaşi, 2006, p. 102 — 103 


Aplicarea Legii autonomiei universitare, cu toate problemele ridicate autorităţilor 
universitare, a  descentralizat pentru prima dată a recrutarea profesorilor și 
organizareastudiilor, mediul universitar fiind coordonat prin consilii intra-universitare, care 
asigurau unitatea de acţiune. Având bugete proprii, universităţile şi şcolile superioare 
românești reușesc să introducă criterii de competitivitate în desfășurarea actului didactic și a 
cercetării. Legea din 1932 o completează pe cea anterioară, prin elemente noi menite să 
reglementeze aceleași 4 domenii în care autorităţile pot influența procesul de formare a 
elitelor intelectuale, reprezentanţii de vârf ai societății româneşti în deceniile următoare. 
Rezultatul politicilor pentru învățământul superior, în ciuda greutăților rezultate din criza 
economică ce a cuprins România interbelică, este dinamica rapidă a acestuia, insuficientă însă 


pentru o economie în plină dezvoltare. 

